text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
أسهل شوية، كانت ممكن قيمته تروح، ولو كان نادر عن كدا، ما كناش هنشوفه أصلًا. طبعًا، يا عزيزي، غالبًا انت فتحت هذه الحلقة مش عشان تعرف عن الخواص الكيميائية للدهب، وتعرف إن الإلكترونات بتمشي حوالين النواة والضوء اللي بيطلع والضوء اللي بيخش، وليه بنحب الحاجات اللي بتلمع، ولّا لأ، انت | Statement | Masri | 214 |
داخل هنا عشان عايز تشتري سبايك BTC، وترجع تبيعهم بعد ما يغلوا شوية، انت عينك على الـ24 قيراط، عينك على الحروب وعدم الاستقرار الجيوسياسي، اللي بيغلّي سعر الدهب، وانت عايز تستغله بطمعك وجشعك. "، مبدئيًا، أنا متشكر لعشمك، ملحوظة صغيرة، أنا آخري في الاستثمار بأحط فلوسي في الشوكولاتات الـ، أسمع | Statement | Masri | 214 |
إن الشوكولاتة الـ والكمون بيغلوا مع الوقت. دا مستوايا الاستثماري، كلمني من هنا. لكن الجنيهات الدهب والـOunce والـBTC الـ10 والـ20، أنا ما أعرفش الكلام دا، أنا بأشوفهم في المطارات بس! أنا العيار الوحيد اللي أعرفه عيار ناري هأضربه في راسي لمّا أزهق!" عمومًا، ريّح انت، يا عزيزي، بظروفك الصعبة، خلّينا | Statement | Khaleeji | 211 |
مع عزيزتي والشكمجية اللي مع عزيزتي. "أيوة يا ." أنا سامع إن انتي لسة مبضّعة من "لمسة" وعاملة شغل! "والله يا كلهم فالصو." يعني، ما أقولش علاقة الدهب بالاقتصاد؟ "خلاص، قولّي، آخد فكرة." الدهب، يا عزيزي، زي ما هو نادر في مواصفاته، فهو كمان بيحتل مكانة نادرة جدًا في عالم | Question | Khaleeji | 193 |
الاقتصاد، المصرفي الأشهر في التاريخ "جيه. بي. مورجان" منسوبله مقولة مشهورة بتقول: "الذهب هو المال. وكل ما عداه مجرد ائتمان." قد يبدو إن دا كلام بيمجد وبيفخم في الدهب، ولكن عشان نفهمه بدقة، لازم نفهم يعني إيه "مال"، What is Money؟ ويعني إيه "ائتمان"؟ انت دلوقتي، يا عزيزي، غالبًا معاك | Question | Khaleeji | 202 |
فلوس لورق مطبوع عليه Serial Number وعلامة مائية، وبتروح تشتري بشوية الورق دُول سندوتش شاورما مثلًا، سندوتش الشاورما دا دوره واضح في حياتك، يخش هناهو هناهو هناهو، يخش هنا، يسدّها، دا يرتاح، دا يبتسم، دي يجيلها حموضة، كل الناس بتنبسط. سندوتش الشاورما ليه قيمة واضحة، لكن حتة الورقة دي سواء | Statement | Masri | 207 |
دولار أو جنيه أو ين ياباني، إيه قيمتها؟ الحقيقة إن الموضوع محير شوية، لأن احنا متربيين على إن الفلوس حقيقة ثابتة في حياتنا، شيء اتولدنا ولقيناه موجود، زي الهوا اللي بنتنفسه، الهوا ما بنسألش هو جه منين، احنا بنتنفسه. بس الإجابة، يا عزيزي، بسيطة جدًا، الفلوس في حد ذاتها هي | Question | Khaleeji | 203 |
ورقة ما لهاش أي 3 قيمة، ولا مصنوعة من شيء له أي 3 قيمة. "، حد يقول كدا على النعمة، إيه اللي انت بتقوله دا؟! عيب! دا رزق، عيب!" عزيزي، أنا هنا بأتكلم على الـCash، مش الفلوس، أو ما تمثله الفلوس، قبل ما أشرحلك، خلّينا نرجع لورا شوية، عشان نعرف | Question | Khaleeji | 177 |
فكرة الفلوس أصلًا بدأت ازاي، إيه اللي بيخلّيك تروح للراجل بتاع الشاورما تدّيله الورقة دي، فيدّيك قصادها سندوتش؟ زمان كدا، يا عزيزي، وقبل ما يظهر نظام الفلوس، الناس كانت بتشتغل بنظام اسمه المقايضة، تبادل السلع بشكل مباشر، عندك قمح وناقصك لحمة؟ تدوّر على جزّار تعمل معاه شراكة، بينتهي الموضوع بإن | Question | Khaleeji | 224 |
كل واحد بيروّح معاه رغيفين حواوشي! نظام سهل وبسيط، وشيء قصاد شيء. ولكن، يا عزيزي، مع الوقت ظهرت في المقايضة مشاكل كتير جدًا، أبسطها إن اللي قُدّامك مش دايمًا لازم يكون محتاج اللي معاك، يعني، انت معاك قمح، وأنا عندي مشاكل مع الجلوتين، نتصرف ازاي؟! انت جزّار، وأنا نباتي، ما | Question | Iraqi | 214 |
أدخّلكش بيتي! كمان، فيه مشكلة تانية، وهي إن بعض السلع مش سهلة التخزين ولا النقل ولا القسمة، يعني، صعب تشيل شوال قمح، وتروح بيه من قرية للتانية، وبعدين مثلًا، ممكن يبقى معاك خروف وعايز تقايض بنُصه، هتعملها ازاي؟ ومن هنا، يا عزيزي، بدأت تظهر فكرة مهمة وهي فكرة الوسيط، الناس | Question | Masri | 202 |
بدأت تستخدم سلعة معيّنة كوسيط للتبادل، بشرط إن السلع دي تكون مرغوبة من الكل، وسهل تتقسّم وبتعيش مدة طويلة من غير ما تبوظ، فتلاقي مثلًا مجتمعات بدأت تستعمل الملح على إنه فلوس، وقتها، بتاع المخلل يبقى Shark Tank! فيه ناس تانية كانت بتستعمل جلود الحيوانات أو التمر المجفف. ولكن مع | Statement | Masri | 194 |
الوقت، المجتمعات الاكثر تطورًا بدأت تلاحظ حاجات أحسن بكتير من التمر والجلود والملح، بقى فيه حاجات بتلمع، وما بتصديش، وما بترفعش الضغط، حاجات بتلمع وشكلها حلو ومتينة، ما بتتبهدلش مع الوقت، ونادرة بدرجة محترمة. وهنا، بدأت تخش معادن نفيسة على الخط، زي الدهب والفضة، والمجتمعات بالفعل بدأت تعمل منهم عملات، | Statement | Masri | 222 |
وتحط عليهم أختام الملوك، عشان هنا، تبدأ رحلة جديدة تمامًا، اسمها العملة المعدنية. بس لحد اللحظة، يا عزيزي، اللي بأحكيلك عنها دي، العملة كان ليها قيمة، وقيمتها جاية من قيمة المعدن اللي فيها، دهب أو فضة، مش مهم شكل الختم اللي عليها، المهم المعدن اللي معمولة منه، الموضوع فضل مستمر | Statement | Masri | 197 |
بهذا الشكل لمدة قرون طويلة، لحد ما ظهرت العملات الورقية. السؤال الأشهر اللي بيجيلك قبل ما تنام، مين أول واحد قرر إنه يطبع ورق ويقول إن دا له قيمة ويبقى غني؟ خلّيني، يا عزيزي، أحكيلك وأريحك. في البداية، يا عزيزي، الورق كان بيبقى بمثابة إيصال، ورقة بتقول إن انت ليك | Question | Iraqi | 193 |
حق عند الدولة، تروح تاخد بيه كمية من الدهب والفضة في أي وقت انت بتحبه، يعني، الورقة نفسها لسة ما لهاش قيمة في ذاتها، لكن وراها دهب حقيقي محافظلك عليه وضامنهولك الجهة اللي أصدرتلك الورقة دي، وبكدا، الورقة دي بقت أشبه بوصل أمانة، وصل أمانة على المعدن الغالي، اللي ساعتها | Statement | Khaleeji | 190 |
كان هو الغطاء الحقيقي للعملة بتاعتك، الناس قبلت هذه الفكرة، لأنها ببساطة كانت أسهل في النقل، أخف في التعامل، ومنطقية، كون إنها مدعومة من الدهب. ولكن بعد كدا، حصلت حاجة غيّرت المعادلة تمامًا، لمّا جه الرئيس الأمريكي "نيكسون" في بداية السبعينات وقالّهم: "معلش يا شباب، هنغيّر قواعد اللعب، كوني أقوى | Statement | Masri | 219 |
رجُل في العالم، احنا هنفصل الغطاء الدهب عن موضوع طبع الدولارات دا، مش هأطبع ورق وخلاص، لكن أنا هأفصل عن الدهب، عشان ما أعملش Inlfation على مستوى شعبي." وهنا، يا عزيزي، بدأت مرحلة في العالم الورق اللي كنا بنستخدمه فيها كإيصال اتحول وبقى هو نفسه الفلوس، فلو زمان قيمة الدولار | Statement | Khaleeji | 187 |
كانت جاية من إن هو بيساوي قيمة معيّنة بالدهب، فدلوقتي، بقت قيمة الدولار جاية بس من حاجة واحدة بس إن "الولايات المتحدة الأمريكية" أقوى دولة في العالم قالت إن هو له قيمة، "أنا صحيت قررت إن الورقة الخضرا دي تجيبك! انت تمنك دا!" وبصراحة، يا عزيزي، هي تجيبك، بصراحة! في | Statement | Masri | 188 |
اللحظة دي، حصلت القطيعة بين الفلوس وبين القيمة الحقيقية اللي بتمثلها هذه القيمة، دولة ورا التانية بدأوا يمشوا في هذا الـTrend، قطعوا الارتباط بين العملة وبين الدهب، وبالتالي، عملة النقود بقت مجرد وعد ضمني، إن يعني، إن شاء الله، اقتصاد الدولة اللي طبعت هذه العملة واقتصاد العالم اللي العملة دي | Statement | Khaleeji | 207 |
بتتعامل على أساسه، إن شاء الله، إن شاء الله، هيفضل مستقر، إن شاء الله، العملة دي قيمتها ما تتأثرش، وتفضل قادرة تشتري نفس المنتجات. وتاني، الفلوس النهاردة مش شيء ليه قيمة في ذاته، ولكنها مجرد إيه؟ ائتمان. "أني مأتمنك كرئيس إن الدولار دا هيجيب الحاجات دي." الائتمان، يا عزيزي، هو | Question | Masri | 203 |
مربط الفرس، لأن مع أي أزمة اقتصادية بتهز العالم، أو حتى بتهز دولة معيّنة، الناس بتفقد ثقتها في البنوك وفي العملة وكل حاجة جاية من الدولة، وتجري على الدهب كوسيلة ادخار آمنة. "بس يا اشمعنى الدهب؟" عشان، يا عزيزي، الدهب ليس وعد، الدهب مش ائتمان ولا محتاج ثقة، قيمته مش | Question | Masri | 192 |
جاية لا من سياسة ولا من اقتصاد، قيمته جاية منه هو نفسه، الدهب، يا عزيزي، بفضل إلكتروناته ونواته وحماواته، لا هيصدّي ولا قيمته هتقلّ. الدهب بقى هو القيمة الأصلية اللي كل حاجة بتحاول تقلدها أو بتستلف منها قيمتها، النهاردة، يا عزيزي، مثلًا بقى يتقال على البيتكوين Digital Gold، "عاملوني كبيتكوين، | Statement | Masri | 205 |
كعملة مشفرة، على إني العملة التي تمثل الدهب في عالم الـDigital." وكأننا،يا عزيزي، عايشين في مشهد كلنا فيه في عالم الفلوس الورقية أو الرقمية هي اللي بتحكمه، ولكن في خلفية المشهد هناك معدن صامد وتقيل، معدن ثابت ولامع واقف مكانه من آلاف السنين، وبيقولّنا في منتهى الهدوء: "أنا المال الحقيقي، | Statement | Masri | 196 |
والباقي مجرد وعود." "أنا الفلوس، والباقي بوس." "أنا... والباقي..." بأحاول، يا عزيزي، أعمل إيحاءات، من غير إيحاءات. ودا، يا عزيزي، اللي بيخلّي المستثمرين الكبار بعد ما يشموا إن فيه ريحة أزمة، بيروحوا يشتروا دهب، أحيانًا، مش بالضرورة يكون الهدف المكسب، لا، دا بس الاختباء، ودا بيخلّيه أقرب ما أنتجته الطبيعة | Statement | Khaleeji | 221 |
لفكرة المال الكامل. بس السؤال بقى، لو كلنا في لحظة واحدة اتجهنا للدهب بالشكل دا، هل دا ممكن يكون له عواقب؟ لو طبقنا الكلام دا على الواقع، يا عزيزي، وبصيت على الـChart اللي قُدّامك دي، هتلاقي إن أحيانًا سعر الدهب بينط بشكل جنوني في آخر 50 سنة، أول مرة، زي | Question | Masri | 184 |
ما انت شايف، كان سنة 1980، بعد غزو "الاتحاد السوفييتي" لـ"أفغانستان"، أسعار النفط وقتها وصلت للسما، ساعتها، المستثمرين جريوا يأمنوا نفسهم بالدهب. وتاني مرة في السنوات اللي جت بعد الأزمة العالمية في 2008، وساعتها، المستثمرين راحوا للدهب لنفس السبب، الساعة كانت ساعة جري، ما فيش وقت للهزار والتهريج، لا تقولّي | Statement | Khaleeji | 222 |
بورصة ولا بنوك ولا فلوسك قُدّامك على شاشة التليفون! ولكننا بنلاحظ حاليًا واحنا في 2025، قفزة جبارة في أسعار الدهب، بنسبة 40% في 2024، سعر الدهب بيوصل لـ3500 دولار للأونصة، القفزة المرادي، يا عزيزي، قفزة غريبة، الكل دلوقتي بيروح للدهب، الشركات وكذلك الـExchange Traded Funds، كمان، خُد عندك البنوك المركزية | Statement | Masri | 206 |
لبعض الدول زي "بولندا" و"تركيا" و"الهند" و"الصين" و"أذربيجان" كمان، بقوا من أول 2022 بيحطوا فلوسهم في الدهب، بيشتروا 1000 طن دهب سنويًا. "طب يا ، سؤال حتمي وضروري، وانت هتموت وأسأله، لماذا أُصيب هذا العالم بهذا السعار؟ لماذا لا يستطيع الإنسان أن يأتمن أخاه الإنسان على بعض أصول الكوكب؟ هل | Question | Khaleeji | 215 |
دا بسبب القهر والذعر؟ أم بسبب انتشار ظاهرة الفلوس المزورة؟" والله، يا عزيزي، الأسباب كتير، البعض بيقول: "يمكن عشان موجود في السُلطة، وكل يوم بيعمل قرارات جديدة بتحصل في الاقتصاد." ولكن خلّيني أقولّك إن الموضوع كان سابق لدا برضه، سنة 2022، وفي سياق الحرب الروسية الأوكرانية، اتجمدت كل احتياطات البنك | Question | Khaleeji | 213 |
وقتها الدول بدأت تقلق مما يُسمّى... "تسليح نظام اليورو والدولار"، لو الدول في أي لحظة ما انسجمتش مع المصالح الأوروبية والأمريكية، وتمشي على هواهم السياسي، ممكن أصولهم تروح واحتياطاتهم يتحجز عليها. ربنا، يا عزيزين يحفظنا من زنقة الاحتياط دي! متخيل، يا عزيزي، البنك المركزي الروسي، يا حبة عيني، عمّال يقلّب | Statement | Khaleeji | 220 |
الـ"فِيَز" يشوف أنهي واحدة فيهم شغالة! ربنا، يا عزيزي، يحفظنا من زنقة الاحتياطي! بتجيلي آخر الشهر، الاحتياطي النقدي بتاعي ما بيكفّيش! "يا نهار أسود يا ! وبتتصرّف ازاي؟! الحقيقة، يا عزيزي، إن أنا بأستدين، كل ما أتزنق، بأستدين، بغطاء من صندوق سيادي، ما فيش حد يقدر يغطّي تكاليفي غير صندوق | Question | Khaleeji | 219 |
سيادي. الدول دي، يا عزيزي، بدأت تحس بالخوف، فكروا إن هما يحطوا أصولهم في مخزن قيمة، مخزن بقى ما فيش دولة مسيطرة عليه، ما لهوش دعوة بالسوق، ولا بالدولار، وطبعًا، ما بيبقاش فيه حاجة أحسن من الدهب نحط فيها فلوسنا. حتى الدول والكيانات اللي ما لهاش في الليلة دي كلها، | Statement | Khaleeji | 186 |
إيه يا شباب؟ هتفطروا ولّا إيه؟ آه، أنا جعان أوي! اطلبلنا فطار. حلو أوي! تحبوا نجيب إيه؟ بيتزاية Chicken دم؟ يا جماعة، هو كل يوم؟ عايزين نغيّر. فيه يا جماعة عرض على الـApplication... طفل تخين مع Fries، مع "درا كولا"، تحبه نجيبه ونشرب من دمه؟ لأ، فُكك بقى، مش عايزين | Question | Masri | 193 |
لغوصة، وبعدين بقى، هنقعد نتخانق بقى، مين هياخد الورك، ومين هياخد الكبد، لأ! أنا بأفكر نجيب شاورما من المطعم السوري. انت مجنون يا ابني! انت ناسي "عادل" بتاع الأرشيف؟ السندوتش كان فيه تومية، والإسعاف لحقته بالعافية! ما تخلّصونا، يا جماعة، أنا جعان! بأقولّك إيه، اطلبلنا أكياس دم من الطوارئ، عشان | Question | Khaleeji | 216 |
ما حدش يعترض. ماشي، أنا عن نفسي هآخد كيسين دم A+. أنا هأطلب كيس دم O+ عادي، | Statement | Khaleeji | 58 |
وواحد Spicy. بُص... هاتلي كيس دم... A+، بس من غير بلازما، عشان الحموضة، وقولّه يكتّر كرات الدم البيضا، ويكون الدم خفيف، عشان أنا عامل Diet. انت مقرف كدا على طول يا ابني؟! ما تطلب طلب طبيعي زي الناس! بأقولّك إيه، بأقولّك إيه، | Question | Masri | 160 |
خلاص، ما تطلبليش حاجة، مش عايز! خلاص يا "مدحت"، ما تتضايقش، بيهزر معاك. ما حدش يتكلم معايا! دا انت صعب يا "مدحت"! صعب! | Statement | Khaleeji | 94 |
قمّاص دماء يا لا، مش مصّاص دماء! طب، خلاص، لو عايزين تصالحوني، تعزموني. "مدحت"، انت بجد شخصية إعجازية، انت ما عندكش دم، وفي نفس الوقت، دمك تقيل! يا ريتها كانت ولدتك الساعة 10 الصبح! | Statement | Iraqi | 138 |
آه والله! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في سنة 2022، الممثلة الشهيرة "ميجان فوكس"، طبعًا، انت عارفها، وخطيبها مغنّي الـRock، "ماشين جن كيلي"، طلعوا في لقاء صحفي وقالوا تصريح غريب، قالوا، يا عزيزي، إن هما شربوا دم بعض. قبل ما | Statement | Khaleeji | 218 |
تتخض، يا عزيزي، "ميجان" قامت موضحة بسرعة إن "دي، يا جماعة، كانت شوية قطرات، لمجرد أغراض طقسية وروحية بيننا." ولكن، يا عزيزي، رد فعل الناس على الـSocial Media كان هيستيري، "إيه اللي انتي بتعمليه يا ولية انتي وخطيبك دا؟! احنا رجعنا العصور الوسطى؟ احنا عايشين في فيلم مصاصين دماء؟!" طبعًا، | Question | Iraqi | 209 |
يا عزيزي، معظم التعليقات شبّهتهم بشخصية واحدة، بشخصية "دراكولا". خدت بالك، يا عزيزي، إن احنا في عصر الـ"تيك توك" والـ"إنستجرام"، أول ما سمعنا عن شخص بيشرب دم، مخنا راح لشخصية أدبية قديمة عمرها عشرات السنين؟ الحقيقة إن شخصية "دراكولا" برغم إنها قديمة، إلا إنها بقت جزء محفور في دماغنا، ودا | Question | Iraqi | 217 |
ببساطة، لأنها عمرها ما اختفت، دايمًا كانت معانا، مسلسلات وأفلام وأعمال فنية ما لهاش عدد، وما زال هناك جمهور ضخم حوالين العالم لسة مهووس بهذه الشخصية، وفي الإنترنت، هتلاقي Groups متخصصة في الكلام على مصاصين الدماء، وليها ملايين المتابعين. أنا عايز أقولّك إن بعض الناس الهوس بيوصلهم، إن هما يصدّقوا | Statement | Khaleeji | 215 |
فعلًا إن هناك مصاصين دماء حقيقيين، مش مجرد تقليعة جديدة لنجوم زي "ميجان فوكس" وخطيبها، خلّيني أقولّك إن في "أفريقيا" حصلت حوادث عنف، بسبب اعتقاد إن هناك مصاصين دماء. سنة 2002 مثلًا، انتشرت إشاعة في "مالاوي" إن الحكومة متواطئة مع مصاصين دماء، والعواقب كانت كارثية، عصابات من القرويين هجموا وقتلوا | Statement | Masri | 228 |
على الأقل 5 أشخاص، وكانت التهمة إنهم مصاصين دماء. "اقف عندك يا Vampire، أنا شُفتك وعارفك وحافظك! اثبت مكانك!" على ما يبدو كدا إن مصاصين الدماء شخصيات لسة حية وسطنا، في خيالنا، ويمكن أحيانًا، بعض الناس بتشوف في واقعنا، ولكن الغريب إن أشهر صورة بنتخيلها عن مخلوق مخيف زي دا، | Statement | Khaleeji | 196 |
هي Actually صورة أنيقة جدًا، يعني، انت يا عزيزي، لو فتحت "نتفليكس" دلوقتي، هتلاقي صورة الـVampire في الأفلام والمسلسلات عاملة ازاي، هتلاقي حد جذّاب جدًا، أحيانًا، بيبقى فتى أحلام المراهقات. يعني، أنا مثلًا لو سألتك دلوقتي، إيه الصورة اللي في دماغك وأنا بأكلمك عن مصاصي الدماء؟ غالبًا، هيكون "دراكولا" الوسيم | Question | Iraqi | 228 |
ببدلته الأنيقة، بشعره المتسرّح، ممكن تفكر في حد زي "إدوارد كولن"، من سلسلة أفلام Twilight، اللي من كتر وسامته وأناقته وبشرته الجليدية، بنتخيله كأنه تمثال روماني. بس الحقيقة إن الصورة دي ما هياش أصلية، الحقيقة، يا عزيزي، إن زمان صورة مصاص الدماء كانت أبشع بكتير، جثة منتفخة ومتعفنة، بتخرج تزحف | Statement | Masri | 210 |
من قبرها في منتصف الليل، عشان تمتص دم الضحايا وهما نايمين، الأكيد، يا عزيزي، إن انت لو شُفته، مستحيل يبهرك خالص، ولا هتقع تحت السحر بتاعه مثلًا. الله! طب إيه اللي حصل؟! ازاي الوَحش المرعب دا فجأة بقى كائن "شيك" بيطلب دمك بكل أدب؟! عشان، يا عزيزي، نفهم الحكاية، محتاجين | Question | Masri | 202 |
نرجع لورا شوية، تحديدًا، لصيف 1816. في السنة دي، يا عزيزي، السما اتغطت برماد بركاني، درجات الحرارة انخفضت والأمطار والعواصف الرعدية ما وقفتش، إيه اللي حصل؟ يا ساتر يا رب! حصل بركان في جبل "تامبورا"، وهذا البركان دمر طبيعة المناخ، عشان كدا، المؤرخين سموا سنة 1816 "عام بلا صيف". في | Question | Khaleeji | 198 |
الأجواء الكئيبة دي، وهربًا من تقلبات المناخ، اجتمعت توليفة عجيبة جدًا من الأصدقاء، في فيلّا على ضفاف بحيرة "جنيف" في "سويسرا"، مين كان موجود، يا عزيزي؟ كان طبعًا هناك الشاعر البيرطاني لورد "جورج بايرون"، دا، يا عزيزي، كان رجُل Trendy جدًا في زمنه، نجم مشهور وسُمعته اللي مشهور بيها هي | Question | Masri | 207 |
الفضايح، وكان معاه صديقه الشاعر "بيرسي شيلي"، وحبيبته الكاتبة المعروفة "ماري جودوين"، اللي بعد كدا، يا عزيزي، هتبقى مين؟ "ماري شيلي"، كاتبة "فرانكنشتاين". "، خُد بالك، انت بتكرر نفسك! أنا سمعت عن القعدة دي أكتر من 3 مرات في برنامج ، منهم حلقة ! حتى أستاذة خرجت بفكرة من هذه | Question | Iraqi | 199 |
القعدة." والله، يا عزيزي، مبسوط بيك إن انت مركّز وبتشوف الحلقات، بس خلّي بالك إن القعدة دي ما خرجش منها وَحش واحد بس، في نفس القعدة، وبين الناس المدعوة، كان فيه شاب عمره 20 سنة واسمه "جون بوليدوري"، دا الطبيب والصديق الملازم للورد "بايرون". "بايرون"، يا عزيزي، اقترح عليهم لعبة | Statement | Masri | 198 |
مسلية، "كل واحد هيكتب قصة رعب قصيرة، ونشوف أنهي أحسن واحدة." طبعًا، يا عزيزي، الكل في هذه الأجواء الغريبة تحمس لهذا التحدي، يومها، يا عزيزي، "ماري" كتبت "فرانكنشتاين"، زي ما انت عارف، "جون بوليدوري" صديق "بايرون" حاول يكتب قصة عن واحدة ست براس جمجمة، بتعمل إيه؟ بتعاقب ست تانية، عشان | Question | Masri | 215 |
كانت بتتجسس على راجل. الفكرة خلّت "ماري" تقولّه: "الله ينوّر! فكرة زي الزفت!" وباقي المجموعة استلموه تريقة. اللي بيحصل إن صاحبنا دا بيُحبط وبيرمي الفكرة، ولكن خلال إحباطه، نظراته كلها بتركّز على "بايرون"، ودا لأن علاقة هذا الشاب بـ"بايرون" كانت علاقة معقدة، علاقة مركّبة بين الافتتان والغيرة، "بوليدوري" كان شاب | Statement | Khaleeji | 229 |
طموح، عنده ميول أدبية، وعايز يثبت نفسه وسط الأسماء الكبيرة دي، بس للأسف، يا عزيزي، "بايرون" كان يعني مش راجل متواضع لأ، دا كان بيتعامل معاه بتعالي، كأنه خادم، مش صديق، ودا خلّى "بوليدوري" يحس بالغيرة والضغط. "، أنا حاسس إن انت أسهبت في الحديث عن أمور شخصية، فين الكلام | Statement | Masri | 191 |
عن الـVampire، اللي أنا جاي أحضر عشانه؟" اسمع، يا عزيزي، خلّيني أشرحلك، "بايرون" في هذا التحدي كتب قصة قصيرة، عن شاب إنجليزي عنده صديق غامض، الصديق الغامض دا بيطلع في الآخر Vampire، في هذه الليلة، بتتولد أول قصة حديثة عن مصاص دماء، ولكنه، يا عزيزي، كان ميلاد غير مكتمل، "بايرون" | Question | Khaleeji | 192 |
زهق من القصة وما كمّلهاش. هنا، "بوليدوري" قال: "بس! أنا هآخد الخطوط العامة من قصة ، وأكملها بطريقتي ومن منظور شخصيتي أنا." عشان سنة 1819، بينشر قصة The Vampyre. القصة، يا عزيزي، بتحكي عن شاب اسمه "أوبري"، بيسافر مع اللورد "روث"، رايحين في جولة أوروبية، اللورد بيغوي بنت بريئة وبيبوّظ | Statement | Masri | 204 |
حياتها، وبعدين، بيهاجمهم قُطّاع طرُق، واللورد هنا بيتصاب ويموت، بس، يا عزيزي، قبل ما بيموت، بيلزم "أوبري" بوعد غريب جدًا، "اوعى! اوعى تقول لحد إني مُت لمدة سنة ويوم." "أوبري" الطيب الساذج وافق، عشان يكتشف بعد شوية إن اللورد اللي مات دا، رجع للحياة، وغيّر اسمه، وناوي يتجوز أخته الصغيرة. | Statement | Masri | 219 |
ولكن المشكلة إن التزامه بوعده مانعه إنه يقولّها حاجة، في نهاية القصة، "أوبري" الطيب بيموت، و"روثفين" أو "دراكولا" بيكسب الجولة. قصة، يا عزيزي، حققت شعبية كبيرة، ويبدو كمان إنها حققت انتقام "بوليدوري"، لو لاحظت شخصية الـVampire، اللي هو في الحالة دي، اللورد "روثفين"، مكتوبة بشكل شبيه جدًا لـ"بايرون"، بس زي | Statement | Masri | 222 |
ما تخيله "بوليدوري"، لورد أنيق وغامض، ولكنه كمان، متغطرس وبيدمر اللي حواليه، بالظبط زي سمعة "بايرون" وقتها. هاشتاج "#مقصود_أبعتهاله!" "بايرون" ما كانش مجرد إلهام للقصة، لأ، دا كان الهدف من الكتابة. "طب حلو يا ، ما كدا انتقم منه." للأسف، يا عزيزي، "بايرون" برضه انتصر، الناس حبت القصة جدًا، بس | Statement | Khaleeji | 218 |
أول حاجة نطّت في دماغهم إن ما دام "روثفين" شبه "بايرون"، يبقى أكيد "بايرون" هو اللي كتب القصة. - "بجد؟!" - وهنا، اتاخد منه الـCredit كله! حتى المجلة اللي نشرت القصة ما كتبتش عليها اسم "بوليدوري". فيه كلام، يا عزيزي، إن محرر المجلة عمل الحركة دي قصد. ليه؟ عشان يبيع | Question | Khaleeji | 189 |
أكتر. طبعًا، هنا "بوليدوري" اتجنن، بعت للمجلة يقولّهم: "دي قصتي يا إخواننا!" بس ما حدش صدّقه، فضلت الناس لسنين طويلة فاكرة إن "بايرون" هو صاحب القصة. ليه؟ لأن ببساطة، "بايرون" كان نجم عصره، Superstar أدبي كبير، أما "بوليدوري" دا كان مجرد شاب نكرة. وفعلًا، "بوليدوري" ما بيحققش نجاح، وبيفضل، يا | Question | Khaleeji | 222 |
عزيزي، حتى في انتقامه، يا حبيبي، ظل لـ"بايرون"! ومع دوامة الاكتئاب بسبب ديون القمار، انتحر بسم السيانيد، وهو عنده كام سنة؟ 25 سنة بس. ولكن من المأساة دي، اتولدت صورة جديدة من مصاص الدماء، الوَحش خرج من قبره وبقى رمز للجاذبية والغموض والخطورة. "بوليدوري" الكاتب الغير محترف اللي كان لسة | Question | Masri | 204 |
ما كمّلش 20 سنة، غيّر الأدب للأبد بقصته. وهنا، يا عزيزي، محتاجين نسأل: إيه اللي عمله بالظبط عشان يحوّل Vampire "بايرون" من قصة ما لهاش ملامح، لرواية شعبيتها جبارة ممتدة عبر العصور، ومخلدة في عشرات الأفلام والمسلسلات؟ على حسب كلام المؤرخ البريطاني "كريستوفر فرايلينج"، "بوليدوري" ببساطة خد كل الحواديت الشعبية | Question | Khaleeji | 222 |
والأساطير اللي كانت متبعترة في القرى والريف عن مصاصين الدماء، وجمّعها ورتّبها في قصة واحدة متماسكة، كأنه Chef، اخترع أكلة بـCatalogue واضح، وكل الكُتّاب بعده اتعلموا منها، وبدأوا يغيّروا في تفاصيلها، بس الطعم الأساسي هو هو. كلمة Vampire نفسها دخلت اللغة الإنجليزية حوالي 1734، لمّا انتشرت حكايات جثث خارجة من | Statement | Khaleeji | 215 |
القبور في "أوروبا" الشرقية، حكايات اعتبرها الأوروبيين مجرد خرافات، قصص طالعة من خيالات فلاحين "ترانسلفانيا" وSerbia. لحد ما جه "بوليدوري" سنة 1816، وبمجرد ما تم نشر قصته، مصاص الدماء خرج من لبس الشخصية الأسطورية البشعة، وبقى شخصية روائية مركّبة، متعلم وراقي و"شيك"، عنده "كاريزما" وجاذبية، ولكنه في نفس الوقت، شرير | Statement | Khaleeji | 223 |
وقاتل ودموي، من يومها، والـVampires بقوا شخصيات مثقفة ومتأملة، دا حتى بقوا شخصيات شاعرية، عندها عمق فكري، شبه اللوردات والشعراء التائهين بتوع الحركة الرومانسية اللي انتشرت في القرن الـ19. "رومانسية إيه يا ؟! انت مش قُلت، اللورد دا كان بتاع فضايح وشرير؟!" الرومانسية هنا، يا عزيزي، مش المقصود بيها الحُب | Question | Iraqi | 212 |
بتاع الدباديب، القرن الـ19 دا كان زمن التنوير والعقلانية، العِلم بيتقدم والتصنيع والطب بيقتل الخرافات، بس العقلانية دي كانت زيادة شوية. عشان كدا، ظهرت الحركة الرومانسية باعتبارها رد فعل، ثورة أدبية وفنية بتركّز على الفرد والطبيعة وعلاقاته. وفي هذه اللحظة من المنطق والعقلانية بتيجي هذه الحركة عشان تمجّد المشاعر الجياشة، | Statement | Masri | 224 |
اللي العلم الجديد حاول يهمشها، وبيحاول يرفضها عشان هي بتوقّع الإنسان في حفرة الإيمان بالخرافة. من أشهر رواد الرومانسية دُول شعراء زي "بيرسي شيلي"، و"جوته" و"بايرون" نفسه. "بوليدوري" لمّا صنع البطل بتاعه بنفس المواصفات دي، شبه "بايرون"، لمّست قصته مع مزاج الناس جدًا وقتها، اللي زهقوا من المنطق والعقلانية اللي | Statement | Khaleeji | 220 |
بتفسر كل حاجة حواليهم، وراحوا يدوّروا على حاجات مظلمة وغامضة وشاعرية، "عايزين نحس بحاجة بقى! كفاية العِلم دا، فيه إيه؟!" الشاب الرومانسي دا هتلاقي مثيله في "باتمان"، شاب غني، بس عنده Trauma، عنده ماضي مؤلم، عايش في الضلمة وحيد، برغم إن حواليه ناس كتير. هي دي، يا عزيزي، خلطة الـVampire | Question | Masri | 202 |
الرومانسي الشاعري. يمكن يكون أخطر حاجة عملها "بوليدوري" إنه أول واحد ربط الشخصية دي مباشرةً بالإغراء والجاذبية. في القصة بتاعته، مصاص الدماء بيستغل شكله وجاذبيته، عشان يقدر يصطاد ضحاياه، اللورد "روثفين" مثلًا كان بيتقرب من البنات البريئات، ويمثل دور العريس المثالي قُدّام عائلاتهم، ولمّا بتيجي لحظة الزفاف، أجمل لحظة بتس... | Statement | Masri | 240 |
البنت، فجأة، بيتحول ويقتلها ويمص دمها! "بوليدوري" خد لحظة الرومانسية دي وقلبها لكابوس مرعب، ودي، يا عزيزي، التركيبة اللي خلّت شخصية الـVampire جذابة ومرعبة في نفس الوقت لحد النهاردة. برضه، يا عزيزي، في القصة دي ظهرت عناصر تانية هتترسخ كأساسيات في أدب مصاصي الدماء، هتلاقي مثلًا عنده قصور مظلمة في | Statement | Masri | 212 |
بلاد أجنبية بعيدة، وجود راوي مش دايمًا موثوق فيه، زي "أوبري" اللي بيقع ضحية الخداع، وفكرة القسم، اللعنة اللي بتمنع البطل إنه يتكلم، أو يغيّر مصيره، العناصر دي كانت جزء من نوع أدبي شهير وقتها، اسمه الأدب القوطي، ودا نوع من الروايات بيخلط الرعب بالرومانسية، وبيركّز على الأماكن الغامضة زي | Statement | Masri | 209 |
القصور المهجورة والأديرة المسكونة، بيلعب على الخوف من الماضي والمجهول، وبيطرح أسئلة، زي إيه اللي ممكن يحصل لو الماضي ما ماتش؟ إيه اللي هيحصل لو خطايا الأجداد لسة عايشة في دمنا؟ ودا، يا عزيزي، بالظبط اللي بيمثله مصاص الدماء، وَحش بيخرج من قبره عشان يفكرك إن الماضي لسة موجود زي | Question | Khaleeji | 197 |
لعنة متوارثة. شخصية اللورد هنا كانت النموذج المثالي للبطل الرومانسي الكئيب اللي الناس بتحبه، وبتخاف منه في نفس الوقت. بس الحقيقة، يا عزيزي، إن "بوليدوري" ما خلقش الوحش دا من فراغ، هو عمل نسخة جديدة من كائن أسطوري قديم جدًا، موجود في تراث الشعوب من آلاف السنين. في "بلاد الرافدين"، | Statement | Khaleeji | 194 |
من حوالي 5000 سنة، السومريين والآشوريين كانوا بيترعبوا من أشباح "الإيكيمو"، دي كانت أرواح ناس ماتت من غير دفن، الأرواح دي بترجع تنتقم من الأحياء وتمص طاقة حياتهم، أو أشباح تانية اسمها "الأوتوكو"، ودا شخص مات واتنسى، ما حدش قدّمله قرابين، ما حدش عبّر أمه! بيرجع غضبان ويأذي الناس، | Question | Masri | 205 |
كانوا حتى بيوصفوا بعضهم بعبارة مرعبة... في "مصر" القديمة برضه، كان فيه أسطورة مخيفة عن الدم، الإله "رع" غضب على البشر، وبعت بنته اللبؤة الشرسة "سخمت" عشان تعاقبهم، "سخمت"، يا عزيزي، سخنت أوي على دم البشر، فضلت تشرب دم، لحد ما كانت هتقضي على البشرية كلها، ولكن الكهنة المصريين في | Statement | Khaleeji | 204 |
آخر لحظة خدعوها، حطوا قُدّامها كمية كبيرة من "بيرة" حمرا بلون الدم، "سخمت" شربتها، فسِكرت ونامت، والبشرية نجّتها "بيرة"! المصريين بقوا وقتها يحتفلوا سنويًا بـ"عيد الجعة الحمراء"، ويشربوا "بيرة" احتفالًا بنجاتهم من غضب "سخمت". لو عايز تعرف معلومات أكتر، ممكن تشوف فيلم "دراكو رع"، كتابة "محمود الفار"، مش الـ"سوبر ماركت"، | Statement | Masri | 248 |
الإنسان. كمان، عندك في "الهند"، يا عزيزي، أسطورة الإلهة "كالي" اللي دخلت معركة مع الشيطان "راتشابيجا"، اللي كان عنده قوة غريبة جدًا، كل نقطة دم تقع منه على الأرض، تتحول إلى شيطان جديد، وعشان تقدر تهزمه، "كالي" شربت الدم كله، قبل ما يوصل للأرض. المشكلة إن قوة الدم دا خلّتها | Statement | Khaleeji | 197 |
تدخل حالة جنون عنيف، لحد ما الإله "شيفا" اتدخل وهدّاها. الخلاصة، إن الحضارات كلها تقريبًا شافت الدم باعتباره سر الحياة، عشان كدا، خيالهم دايمًا كان بيخلق أرواح أو كائنات بتشرب الدم، عشان تقدر تستمد منه القوة، وتعيش للأبد، ويمكن تكون دي أصل فكرة مصاص الدماء في التراث الإنساني كله، واللي | Statement | Khaleeji | 209 |
كمّلت في القرون المتقدمة بصور وأشكال مختلفة. في "أوروبا" مثلًا في القرن الـ18، ما بين 1720 و1730، انتشرت هيستيريا مصاص الدماء، زي ما قُلتلك، بالأخص في مناطق زي Serbia و"ترانسلفانيا"، ناس كتير كانوا مصدّقين إن الموتى بيصحوا بالليل ويشربوا دم جيرانهم! أي حد كان بيموت فجأة، كانوا بيفتحوا قبره، ولو | Statement | Khaleeji | 208 |
لقوا إن جثته مش متحللة تمامًا، كانوا بيقولوا: "دا مصاص دماء!" ساعتها، يا عزيزي، بيقوموا ماسكين وتد خشبي، ويدقّوه في قلبه، أو يقطعوا راسه، أو يحرقوا الجثة بالكامل، عشان يضمنوا إنها ما تقومش تمامًا. الحكومة النمساوية وقتها بعتت أطباء عشان يشرحوا للناس، "يا جماعة، تحلل الجثث دي بيتأخر ليه؟ عشان | Question | Masri | 225 |
البرد. والسوائل اللي شفتوها أو الانتفاخات دي مجرد أمور طبيعية." بالتدريج، الناس اقتنعت وراحت من عندهم الهيستيريا دي، بس أسطورة مصاص الدماء ما انتهتش بانتهاء الهلع دا، عشان ترجع تاني، زي ما شُفنا، مع "بوليدوري" سنة 1819، نجاح "بوليدوري" فتح شهية الكُتّاب كدا إن هما يطوروا في هذه الأسطورة. سنة | Statement | Khaleeji | 207 |
1845، ظهرت قصة شعبية في "إنجلترا" اسمها Varney The Vampire، اتطبعت على حلقات في طبعات رخيصة، وانتشرت بشكل غير مسبوق وقتها، كأنه مسلسل "محمد رمضان" الجديد، الكل بيشوفه. ومعاها، يا عزيزي، شخصية الـVampire دخلت كل بيت، "فارني" بقى Trend زمنه، وقدِر يرسخ تفاصيل أصبحت أساسية بعدين، لأول مرة، الضحية بتبقى | Statement | Masri | 211 |
على رقبتها علامتين صغيرين مكان العضة، كمان، "فارني" كان عنده قدرات زي التنويم المغناطيسي والقوة الخارقة. "قوة خارقة إيه يا ؟! دا لو صحي الصبح بدري شوية، الضوء بيفرتكه!" يا عزيزي، انتظر، حوار الشمس دا، ما كانش لسة ظهر أصلًا. خلّيني أقولّك إن بعد "فارني"، حصلت نقلة مختلفة جدًا. سنة | Question | Iraqi | 210 |
1872، الكاتب الأيرلندي "شيريدان لي فانو" نشر رواية قصيرة اسمها Carmilla، الجديد هنا إن الـVampire الرئيسي المرادي ست، مش راجل، القصة عن "كارميلا"، بنت غامضة جميلة، بتدخل صُدفة حياة شابة اسمها "لورا" وبتصاحبها، ومع الوقت، "لورا" بتبدأ تضعف وتتعب، وبتحلم بكوابيس عن مخلوق عمّال يخنقها ببطء وهي نايمة، وفي الآخر، | Statement | Masri | 223 |
بيكتشفوا إن "كارميلا" نفسها مصاصة دماء، وإنها كانت بتمص دم "لورا" بالليل وهي نايمة على جرعات صغيرة، وزي، يا عزيزي، ما دايمًا بيحصل، بيتجمّعوا شوية رجالة بقيادة أبو "لورا" ويقتلوا "كارميلا" وينقذوا "لورا" المسكينة. طبعًا، يا عزيزي، نهاية متوقعة، بس اللي خلّى القصة دي مميزة، مش الحبكة بتاعتها، وإنما شخصية | Statement | Masri | 234 |
"كارميلا"، لأول مرة، بنشوف Vampire أنثى جميلة، وعندها مشاعر حقيقية تجاه ضحيتها، "كارميلا" مش مجرد وحش بيعض وخلاص، لأ، دي بتحب "لورا" وبتغير عليها بجنون، وعايزاها ليها هي بس، شخصية معقدة فيها حُب وغيرة وتملُّك مخيف. طبعًا، يا عزيزي، مش محتاج أقولّك إن الرواية كانت جريئة جدًا، اعتبروها فضيحة أخلاقية | Statement | Masri | 226 |
في زمن المجتمع الفيكتوري المحافظ، بس النهاردة، "" تُعتبر من كلاسيكيات الأدب القوطي والرومانسي، لأن بفضلها بقى مصاص الدماء شخصية أكثر إنسانية ورومانسية، وكأن، يا عزيزي، الـVampire اللي نعرفه النهاردة، هو إضافات من كُتّاب كتير على زمن طويل. "بوليدوري" طلّع الوحش من القبر ولبّسه البدلة والـ"كرافتة"، "فارني" خلّاه بطل شعبي | Statement | Masri | 224 |
في مسلسل أسبوعي بيتتابع على الأرصفة بقرش، "" حطت لمسة الغموض والأنوثة والرومانسية. لحد ما بييجي الأيرلندي العظيم "برام ستوكر"، سنة كام؟ سنة 1897، خد كل هذه العناصر، يا عزيزي، وقام حاططها في الخلاط، وقام كاتب رواية واحدة دخلت التاريخ، ""، رواية، يا عزيزي، من شهرتها الناس بتنسى إنها جت | Question | Khaleeji | 202 |
بعد 80 سنة من قصة "بوليدوري"، غلبان أوي بجد! القصة عن كونت "دراكولا" من "ترانسلفانيا"، اللي بيقرر إنه يغزو "إنجلترا" بشكل غير تقليدي، بدل الجيوش، بيحول ضحاياه لمصاصين دماء، وبينشر لعنته في المجتمع البريطاني، ولكن مجموعة أبطال بقيادة البروفيسور "فان هلسنج" بيطاردوه بين "إنجلترا" و"ترانسلفانيا". الرواية، يا عزيزي، مليانة... | Statement | Iraqi | 244 |
بتعكس مخاوف المجتمع الفيكتوري أواخر القرن الـ19، أول رمز واضح هو الخوف من الغريب الغازي، "دراكولا" اللي جاي من الشرق متوحش، اللي جاي يهدد الغرب المتحضر، ودا إسقاط على خوف الإنجليز وقتها من الأجانب والمهاجرين، اللي لسة مستمر لحد دلوقتي! الرمز التاني، يا عزيزي، هو الخوف من تحرر المرأة، "دراكولا" | Statement | Masri | 209 |
بيحول النساء المهذبات في القصة لمخلوقات متوحشة ومغرية، وكأن الرواية بتحذر إن المرأة لو خدت حرية زيادة، هتتقلب لشيطانة. "يا ساتر يا رب، يا ! أرجوك، خلّي المرأة عندك، ما تدّيهاش حريات، لأحسن تتقلب، مش عايز أشوفها كدا!" مش بس كدا، يا عزيزي، هناك رمز طبقي برضه في القصة، الكونت | Statement | Masri | 200 |
الأرستقراطي اللي بيعيش حَرْفيًا على دماء الناس الغلابة، كأنه بيمثل طبقة النبلاء اللي بتمص دم الشعب. غالبًا، يا عزيزي، "برام ستوكر" نفسه ما كانش مركّز في كل الرموز دي وهو بيكتب، هو كان عايز يحكي حكاية رعب تشد الناس، ومتأثر بحكايات شعبية من "ترانسلفانيا"، زي مثلًا، قصة Vlad The Impaler، | Statement | Masri | 204 |
"فلاد المُخوزِق"، اللي كان مشهور في القرن الـ15 إنه بيعدم أعداءه بالخازوق. خلّيني أقولّك إن رواية "" لمّا طلعت، ما عملتش ضجة، ولكن لمّا ظهرت السينما، اتشهرت جدًا، وبقت هي المرجع الأساسي لكل صور الـVampires بعد كدا، من يوم صدورها سنة 1897، عمرها ما بطّلت تنطبع، ومن وقتها، يا عزيزي، | Statement | Khaleeji | 208 |
"دراكولا" أصبح أيقونة ثقافية حقيقية. ومع دخول القرن الـ20، السينما بدأت تقدملنا الـVampire بشكل بصري، كائن مرعب شبه الجثة، أصلع، ودانه مدببة، سنانه طويلة زي الفار، أقرب لشكل الطاعون اللي رعب الناس وقتها، عشان الحروب العالمية والأوبئة المنتشرة، كمان، الفيلم ابتكر فكرة جديدة، فكرة بقت قاعدة بعد كدا، أشعة الشمس | Statement | Khaleeji | 227 |
بتحرق الـVampire وبتقتله. "ابقى قولّه يا ياخد باله من المكملات الفيتامينية لأن أكيد هيبقى عنده نقص في فيتامين D. أصل أنا زي الـVampire كدا، ما أنزلش في الشمس أبدًا!" بعدها، بييجي الفيلم الأمريكي Dracula سنة 1931، وبيثبّت صورة "دراكولا" اللي نعرفها النهاردة، الأرستقراطي الأنيق المرعب ببدلته السودا ولكنته الأوروبية الشرق... | Statement | Khaleeji | 222 |
الشكل دا فضِل مسيطر لعقود طويلة. وفي الخمسينات والستينات، شركة "هامر" البريطانية أعادت تقديم "دراكولا" في نسخته الملونة، ولكن المرادي بقى، بشكل أعنف، حافظنا على مظهره الأرستقراطي، ولكن جعلناه أكثر عنفًا! في أواخر القرن الـ20، شخصية الـVampire بدأت تتغير، ما بقاش مجرد وحش، ابتدينا نشوفه بشخصية أكثر إنسانية، يعني، سنة | Statement | Khaleeji | 230 |
1976، الكاتبة الأمريكية "آن رايس"، قدّمت رواية "مقابلة مع مصاص الدماء"، Interview With The Vampire، قدّمتلنا Vampires عندهم مشاعر وصراعات وأخلاق، دا خلّى الجمهور يتعاطف مع الـVampires، ويشوفهم شخصيات مأساوية، وأحيانًا بقى، مظلومة، مش مجرد مجرمة. بعدها، طلعت أفلام زي Blade، وBuffy: The Vampire Slayer، الحاجات دي، قدّموا... | Statement | Khaleeji | 211 |
بيساعد البشر وبيحارب الـVampires الأشرار. التحول الأكبر بقى ظهر مع ظاهرة Twilight في الألفينات، لمّا اتقدم الـVampire بشكل رومانسي مراهق تمامًا، شخصية "إدوارد كولن" كانت بعيدة جدًا عن الشكل المخيف القديم، شاب وسيم بيرفض إنه يشرب دم البشر، وبيحب "بيللا" البشرية. هنا، يا عزيزي، الـVampire بقى حلم المراهقات رسميًا، المشكل... | Statement | Masri | 220 |
Subsets and Splits
No community queries yet
The top public SQL queries from the community will appear here once available.